Ramata Ly-Bakayoko

Ramata Ly-Bakayoko (an haife shi 29 Yuni 1955)  Malamar ilimi ce ta ƙasar Ivory Coast kuma jami'iyyar gwamnati ce. Ta yi aiki a matsayin ministar ilimi mai zurfi da bincike na kimiyya ta Ivory Coast daga shekarun 2016 zuwa 2018. An naɗa ta Ministar Mata, Iyali, da Yara a cikin shekarar 2018. An naɗa ta mataimakiyar dindindin ta Cote d'Ivoire zuwa UNESCO tare da zama a Paris a ranar 8 ga watan Satumba, 2021.

 Tarihin Rayuwa 
An haifi Ly-Bakayoko a Abidjan, Ivory Coast, a shekara ta 1955.   Ta sami digiri a aikin tiyatar hakori daga Jami'ar Paris Diderot a shekarar 1980 da kuma ilimin hakori daga Jami'ar Descartes na Paris a shekarar 1985. 

Ly-Bakayoko farfesa ce a fannin likitan hakora na yara.  Ta shugabanci sashin kula da ilimin hakora na yara a Jami'ar Cocody (yanzu Jami'ar Félix Houphouët-Boigny) a Abidjan, daga baya ta zama mataimakiyar shugabar tsangayar ilimin hakora, sannan ta zama mataimakiyar shugabar jami'a.  Daga shekarun 2012 zuwa 2016, Ly-Bakayoko ta kasance shugaba mace ta farko ta Jami'ar Félix Houphouët-Boigny.  A matsayinta na shugaba, ta haɓaka Cibiyar Kimiyya da Ƙirƙira a Bingerville, gida ga shirin Cutar Epidemiology na Yammacin Afirka (WAVE). 

Ly-Bakayoko ta yi aiki a matsayin Ministan Ilimi mai zurfi da Bincike na Kimiyya daga shekarun 2016 zuwa 2018, ta gaji Gnamien Konan.   Ita ce mace ta farko da ta rike wannan matsayi.  A cikin shekarar 2018, an naɗa ta Ministar Mata, Iyali, da Yara.

 Kyaututtuka da karramawa 
A cikin shekarar 2018, Ly-Bakayoko ta zama 'yar ƙasar Ivory Coast ta farko na Faransa Académie des sciences d'outre-mer.  A cikin shekarar 2019, an ba ta digirin girmamawa daga Jami'ar Franche-Comté ta Faransa.

 Manazarta 

Category:Haifaffun 1955
Category:Rayayyun mutane